CELEX: 32011D0534
Language: lt
Date: 1315440000000
Title: 2011/534/ES: 2011 m. rugsėjo 8 d. Komisijos sprendimas, kuriuo, siekiant priderinti prie technikos pažangos, iš dalies keičiamos Europos Parlamento ir Tarybos direktyvos 2002/95/EB priedo nuostatos dėl švino ir kadmio naudojimo išimčių (pranešta dokumentu Nr. C(2011) 6309)  Tekstas svarbus EEE

10.9.2011   
            
            
               LT
            
            
               Europos Sąjungos oficialusis leidinys
            
            
               L 234/44
            
         KOMISIJOS SPRENDIMAS
   2011 m. rugsėjo 8 d.
   kuriuo, siekiant priderinti prie technikos pažangos, iš dalies keičiamos Europos Parlamento ir Tarybos direktyvos 2002/95/EB priedo nuostatos dėl švino ir kadmio naudojimo išimčių
   (pranešta dokumentu Nr. C(2011) 6309)
   (Tekstas svarbus EEE)
   (2011/534/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. sausio 27 d. Europos Parlamento ir Tarybos direktyvą 2002/95/EB dėl tam tikrų pavojingų medžiagų naudojimo elektros ir elektroninėje įrangoje apribojimo (1), ypač į jos 5 straipsnio 1 dalies b punktą,
   kadangi:
   
               (1)
            
            
               Direktyva 2002/95/EB draudžiama šviną ir kadmį naudoti elektros ir elektroninėje įrangoje, pateikiamoje rinkai po 2006 m. liepos 1 d.;
            
         
               (2)
            
            
               pakeisti šviną, esantį kondensatorių, kurie yra mikroschemų arba diskrečiųjų puslaidininkių dalis, PZT tipo dielektriko keramikos medžiagoje, vis dar techniškai neįmanoma. Todėl turėtų būti taikoma draudimo naudoti šviną tose medžiagose išimtis;
            
         
               (3)
            
            
               pakeisti kadmį, esantį profesionalioje garso apdorojimo įrangoje naudojamų optronų fotorezistoriuose, vis dar techniškai neįmanoma. Todėl turėtų būti taikoma draudimo naudoti kadmį tuose fotorezistoriuose išimtis. Ta išimtis turėtų būti taikoma ribotą laiką, nes vykdomi moksliniai tyrimai siekiant sukurti bekadmę technologiją, ir per ateinančius trejus metus gali atsirasti tinkamų pakaitalų;
            
         
               (4)
            
            
               todėl Direktyvą 2002/95/EB reikėtų atitinkamai iš dalies pakeisti;
            
         
               (5)
            
            
               pagal Direktyvos 2002/95/EB 5 straipsnio 2 dalį Komisija konsultavosi su suinteresuotosiomis šalimis;
            
         
               (6)
            
            
               šiame sprendime nustatytos priemonės atitinka Europos Parlamento ir Tarybos direktyvos 2006/12/EB (2) 18 straipsniu įkurto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Direktyvos 2002/95/EB priedas iš dalies keičiamas kaip nurodyta šio sprendimo priede.
   2 straipsnis
   Šis sprendimas skirtas valstybėms narėms.
   
      Priimta Briuselyje 2011 m. rugsėjo 8 d.
      
         
            Komisijos vardu
         
         Janez POTOČNIK
         
            Komisijos narys
         
      
   
   
      (1)  OL L 37, 2003 2 13, p. 19.
   
      (2)  OL L 114, 2006 4 27, p. 9.
   
      PRIEDAS
      Direktyvos 2002/95/EB priedas iš dalies keičiamas taip:
      
                  a)
               
               
                  įterpiamas 7c-IV punktas:
                  
                              „7c-IV
                           
                           
                              Švinas, esantis PZT tipo dielektriko keramikos medžiagoje, skirtoje kondensatoriams, kurie yra mikroschemų arba diskrečiųjų puslaidininkių dalis“
                           
                           
                               
                           
                        
            
                  b)
               
               
                  įrašomas 40 punktas:
                  
                              „40
                           
                           
                              Kadmis, esantis fotorezistoriuose, skirtuose profesionalioje garso apdorojimo įrangoje naudojamiems optronams
                           
                           
                              Nustoja galioti 2013 m. gruodžio 31 d.“